شه‌فه‌ق نيوز/ محه‌مه‌د جه‌واد زه‌ريف وه‌زير خارجيه‌ى ئيرانى، داوا له‌ كۆمه‌ڵگاى ناوده‌وڵه‌تى كرد ئه‌و سزايه‌يله‌ هه‌ڵگرێد ك خرياسه‌ بان ته‌هران و جه‌ختيش له‌وه‌ كرد وڵاته‌گى تويش كه‌مبوينه‌وه‌ى سه‌رچه‌وه‌يل خواست دارايى بويه‌ له‌وه‌ر پيشكه‌شكردن خزمه‌تگوزارى ئه‌را تويشهاتگه‌يل وه‌ ڤايرۆس كۆرۆنا وه‌ بوونه‌ى سزايه‌يل ئه‌مريكا.
زه‌ريف وت: ئيران سه‌ربار سامانه‌گه‌ گه‌وراگه‌ێ، وه‌لێ وه‌ل ئه‌وه‌يشا كه‌فته‌سه‌ قه‌يران دارايى و تواناى پيشكه‌شكردن خزمه‌تگوزارى ئه‌را تويشهاتگه‌يل وه‌ كۆرۆنا وه‌ بوونه‌ى سزايه‌يل ئه‌مريكاوه‌ نه‌يرێد.
جى باسه‌، زه‌ريف هه‌ميش وت: سزايه‌يل ئابوورى گرفت ئه‌خاده‌ سه‌ندن ده‌واو ده‌رمان و كه‌ره‌سته‌ى پزيشكى و دروسكردن حاڵه‌تيگ له‌ دڵه‌ڕاوه‌كى له‌ناونى كۆمپانيايه‌يل دروسكه‌ر ئامێره‌يل پزييشكى و ئه‌مريكايش مه‌شق شيوازه‌يل فريه‌يگ له‌ تيرۆر ئابوورى و پزيشكى دژ ئيران ئه‌كا، ك يه‌يش وه‌لاى ياساوه‌ تاوانيگه‌ دژ ئنسانيه‌ت.
